Document ID: 32015R0131

IZVEDBENA UREDBA KOMISIJE (EU) 2015/131
z dne 23. januarja 2015
o spremembi Uredbe (ES) št. 1235/2008 o določitvi podrobnih pravil za izvajanje Uredbe Sveta (ES) št. 834/2007 v zvezi z ureditvami za uvoz ekoloških proizvodov iz tretjih držav
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 834/2007 z dne 28. junija 2007 o ekološki pridelavi in označevanju ekoloških proizvodov in razveljavitvi Uredbe (EGS) št. 2092/91 (1) in zlasti člena 33(2) in (3) ter člena 38(d) Uredbe,
ob upoštevanju naslednjega:
(1)
Priloga III k Uredbi Komisije (ES) št. 1235/2008 (2) določa seznam tretjih držav, katerih sistemi pridelave in nadzorni ukrepi za ekološko pridelavo kmetijskih proizvodov so priznani kot enakovredni tistim iz Uredbe (ES) št. 834/2007.
(2)
Republika Koreja je Komisiji v skladu s členom 33(2) Uredbe (ES) št. 834/2007 predložila zahtevek za vključitev na seznam iz Priloge III k Uredbi (ES) št. 1235/2008 za nekatere predelane kmetijske proizvode. V skladu s členoma 7 in 8 navedene uredbe je predložila zahtevane informacije. Proučitev teh informacij, kasnejše razprave z organi Republike Koreje in proučitev pravil pridelave in nadzornih ukrepov, ki se uporabljajo v Republiki Koreji, na kraju samem so privedle do ugotovitve, da so v navedeni državi pravila za pridelavo in nadzor ekološke pridelave predelanih kmetijskih proizvodov, ki se bodo uporabili kot živilo, enakovredni tistim, ki so določeni v Uredbi (ES) št. 834/2007. Zato bi bilo treba Republiko Korejo vključiti na seznam iz Priloge III k Uredbi (ES) št. 1235/2008 za predelane kmetijske proizvode, ki se bodo uporabili kot živilo (kategorija D).
(3)
Priloga IV k Uredbi (ES) št. 1235/2008 vsebuje seznam izvajalcev nadzora in nadzornih organov, ki so pristojni za izvajanje nadzora in izdajanje certifikatov v tretjih državah za namen enakovrednosti. Zaradi vključitve Republike Koreje v Prilogo III k navedeni uredbi bi bilo treba iz Priloge IV izbrisati izvajalce nadzora in nadzorne organe, ki so bili do zdaj priznani za uvoz proizvodov kategorije D iz Republike Koreje.
(4)
Prilogi III in IV k Uredbi (ES) št. 1235/2008 bi bilo zato treba ustrezno spremeniti.
(5)
Vključitev Republike Koreje v Prilogo III k Uredbi (ES) št. 1235/2008 bi se morala uporabljati od 1. februarja 2015. Da bi se izvajalci dejavnosti lahko prilagodili spremembam Prilog III in IV k Uredbi (ES) št. 1235/2008, bi bilo treba spremembo slednje priloge uporabljati po poteku razumnega obdobja.
(6)
Ukrepi iz te uredbe so v skladu z mnenjem regulativnega odbora za ekološko pridelavo -
SPREJELA NASLEDNJO UREDBO:
Člen 1
Uredba (ES) št. 1235/2008 se spremeni:
1.
Priloga III se spremeni v skladu s Prilogo I k tej uredbi;
2.
Priloga IV se spremeni v skladu s Prilogo II k tej uredbi.
Člen 2
Ta uredba začne veljati sedmi dan po objavi v Uradnem listu Evropske unije.
Točka 1 člena 1 se uporablja od 1. februarja 2015.
Točka 2 člena 1 se uporablja od 1. maja 2015.
Ta uredba je v celoti zavezujoča in se neposredno uporablja v vseh državah članicah.
V Bruslju, 23. januarja 2015

Labels: 3
18
17
6